Κυπριακοί κεφτέδες με κιμά χοιρινό και πατάτα
Κυπριακοί κεφτέδες με κιμά χοιρινό και πατάτα, αφράτοι και πολύ νόστιμοι, αυτοί οι κεφτέδες ξεφεύγουν από τα συνηθισμένα.
1 κιλό κιμάς χοιρινός, 2 μεγάλα ξερά κρεμμύδια, ψιλοκομμένα, 400 γρ. πατάτες, τριμμένες και στυμμένες, 1 αυγό, 1/2 μάτσο μαϊντανός, ψιλοκομμένος, 1/2 μάτσο δυόσμος, ψιλοκομμένος, 2 κουτ. σούπας ξίδι από κόκκινο κρασί, 50 ml ελαιόλαδο, αλάτι, φρεσκοτριμμένο πιπέρι, ελαιόλαδο, για το τηγάνισμα
Για να φτιάξουμε τους κυπριακούς κεφτέδες με κιμά χοιρινό και πατάτα, σε ένα τηγάνι σοτάρουμε τα κρεμμύδια στο μετρημένο λάδι, σε χαμηλή φωτιά, για 4-5 λεπτά.Αδειάζουμε σε μπολ μαζί με το λάδι και αφήνουμε λίγο να κρυώσουν.Προσθέτουμε τον κιμά, τις πατάτες, το αυγό, τα μυρωδικά, το ξίδι, αλάτι και πιπέρι, ζυμώνουμε καλά και πλάθουμε σε οβάλ κεφτέδες.Ρίχνουμε λάδι σε ένα βαθύ τηγάνι μέχρι να φτάσει τα 2/3 του σκεύους και τηγανίζουμε τους κεφτέδες σε δόσεις, σε δυνατή φωτιά, μέχρι να ροδίσουν.Στραγγίζουμε τους κυπριακους κεφτέδες και σερβίρουμε με πλιγούρι.
Πατάτες,Χοιρινός κιμάς